

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS TURTO PERDAVIMO

# PAGAL PANAUDOS SUTARTĮ

2019 m. rugpjūčio 26 d. Nr. P12-46

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir naujo administracinės paskirties valstybės nekilnojamojo turto įsigijimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

p e r d u o d u Sveikatos mokymo ir ligų prevencijos centrui jo nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį iki 2020 m. rugsėjo 1 d. laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą Vilniuje, Kalvarijų g. 153: administracines patalpas (pastato unikalus numeris – 1097-5004-8027, pastato bendras plotas – 885,79 kv. metro, perduodamų patalpų indeksai – nuo 1-1 iki 1-9, 1-35, 1-36, 1-49, 1-50, bendras perduodamų patalpų plotas – 124,31 kv. metro).

Generalinis direktorius Mindaugas Sinkevičius

Parengė

Vida Adomaitienė